**ΑΠΟΣΠΑΣΜΑ**

# Από το πρακτικό της αριθμ. 33ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **331**

**Κατάρτιση όρων διακήρυξης για την εκμίσθωση του Σχολικού Κυλικείου του 3ου Γυμνασίου Λιβαδειάς.**

Στη Λιβαδειά σήμερα 15η Σεπτεμβρίου 2025 ημέρα Δευτέρα και ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 17928/11-09-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 7 (επτά) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος ΟΥΔΕΙΣ

2. Τουμαράς Βασίλειος

3. Καλλιαντάσης Χρήστος

4. Αγνιάδης Παναγιώτης

5. Παπαβασιλείου Αικατερίνη

6. Μίχας Δημήτριος

7. Ταγκαλέγκας Ιωάννης (αποχώρησε στο 9ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών το υπ΄αριθμ. 17690/09-09-2025 έγγραφο του Τμήματος Εσόδων & Περιουσίας του Δήμου Λεβαδέων στο οποίο αναφέρονται:

*Ο Δήμος Λεβαδέων έχει την αποκλειστική κυριότητα, νομή και κατοχή των παραπάνω κυλικείων που παλαιότερα ανήκαν στο Ν.Π.Δ.Δ. με την επωνυμία «Αθλητικός Πολιτιστικός Οργανισμός Δήμου Λεβαδέων», αφού σύμφωνα με την υπ΄ αριθμ. 217/2014 απόφαση του Δημοτικού Συμβουλίου Λιβαδειάς, (ΦΕΚ 3421/ΤΒ’/19.12.2014), καταργήθηκε το συγκεκριμένο ΝΠΔΔ και η εκπλήρωση των σκοπών του, η άσκηση των δραστηριοτήτων του καθώς και τα περιουσιακά στοιχεία του περιήλθαν στο Δήμο Λεβαδέων.*

*Επίσης σύμφωνα με το άρθρο 28 του Ν.5056/2023 από την 30ή.6.2024 οι αρμοδιότητες των Ν.Π.Δ.Δ. «Σχολικές Επιτροπές» της παρ. 2 του άρθρου 103 του Ν.3852/2010 (Α’ 87) ασκούνται από τον οικείο δήμο.*

*Πρόκειται για το σχολικό κυλικείο του 3ου Γυμνασίου Λιβαδειάς το οποίο είχε μισθωθεί σε ιδιώτη και η σύμβαση έληξε στις 30/06/2025.*

*Αρμόδιο όργανο για τον καθορισμό των όρων της δημοπρασίας, είναι η Δημοτική Επιτροπή σύμφωνα με το άρθρο 9 του Ν.5056/2023 με την προσθήκη του άρθρου 74α παρ. 1 του Ν. 3852/2010, σύμφωνα με την οποία : «η Δημοτική Επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημοσίους υπαλλήλους».*

*Επομένως, αρμόδιο αποφασιστικό όργανο, για την εκμίσθωση ακινήτων, είναι πλέον, η Δημοτική Επιτροπή.*

*Σύμφωνα με τις διατάξεις του άρθρου 84 παρ. 2 εδάφιο β’ του Ν.4555/2018*

*(ΦΕΚ 133/τ.Α’/19-7-18) «Αρμοδιότητες συμβουλίου Κοινότητας άνω των τριακοσίων (300)*

*κατοίκων διατυπώνει επίσης γνώμη στα αρμόδια όργανα για την αξιοποίηση των ακινήτων του Δήμου, που βρίσκονται στην Κοινότητα, την κάθε μορφής εκμίσθωση ή παραχώρηση εκτάσεων εντός των ορίων αυτής, καθώς και την εκποίηση, εκμίσθωση, δωρεάν παραχώρηση χρήσης, ανταλλαγή και δωρεά περιουσιακών εν γένει στοιχείων του δήμου που βρίσκονται στα όρια της Κοινότητας».*

*Με την υπ’ αριθμ. 2/2025 απόφαση του Συμβουλίου της Κοινότητας Λιβαδειάς, στα όρια του οποίου βρίσκεται το Σχολικό Κυλικείο του 3ου Γυμνασίου Λιβαδειάς, σύμφωνα με το άρθρο 129 παρ. 1β vi του ΔΚΚ, γνωμοδότησε ομόφωνα, υπέρ της εκμίσθωσης του Σχολικού Κυλικείου του 3ου Γυμνασίου Λιβαδειάς.*

*Με την υπ’ αριθμ. 32/2025 απόφαση του Δημοτικού Συμβουλίου Λιβαδειάς, γνωμοδότησε ομόφωνα, υπέρ της εκμίσθωσης του Σχολικού Κυλικείου του 3ου Γυμνασίου Λιβαδειάς.*

*Με την υπ’ αριθμ. 303/2025 απόφαση της Δημοτικής Επιτροπής με θέμα “Συγκρότηση Επιτροπής διενέργειας διαγωνισμού για μίσθωση σχολικών κυλικείων” σύμφωνα με τις διατάξεις του άρθρου 7 του Ν. 7201/2024 τροποποιεί το άρθρο 8 της Κοινής Υπουργικής Απόφασης 64321/Δ4/2008 “Λειτουργία κυλικείων δημοσίων σχολείων”.*

*Συγκεκριμένα η Επιτροπή για το 3ο Γυμνάσιο Λιβαδειά θα αποτελείται από τους :*

*1. Διευθυντή 3ου Γυμνασίου Λιβαδειάς κο Λυμπεράτο Μιχαήλ ως Πρόεδρος της Επιτροπής*

*2. Εκπρόσωπος του Δήμου Λεβαδέων κο Καλλιαντάση Χρήστο, Αντιδήμαρχο Λεβαδέων, ως μέλος*

*3. Πρόεδρο Συλλόγου γονέων & κηδεμόνων 3ου Γυμνασίου κο Νικολακάκη Δημήτριο, ως μέλος*

*με αναπληρωτή μέλος του συλλόγου γονέων & κηδεμόνων κο Κατσίκα Χρήστο.*

*Κατόπιν των ανωτέρω και λαμβάνοντας υπόψη:*

1. *Το άρθρο 28 του Ν.5056/2023 από την 30ή.06.2024 οι αρμοδιότητες των ΝΠΔΔ «Σχολικές Επιτροπές» της παρ. 2 του άρθρου 103 του Ν.3852/2010 (Α’ 87) ασκούνται από τον οικείο Δήμο.*
2. *Την Κ.Υ.Α. 64321/δ4/16.05.2008 (ΦΕΚ Β’ 1003), όπως αντικαταστάθηκε από την Κ.Υ.Α.*

*153169/ΓΔ4/20.12.2024 (ΦΕΚ Β’ 7201), με την οποία ορίζεται η διαδικασία διενέργειας*

*διαγωνισμού για την ανάθεση από τους Δήμους της λειτουργίας και εκμετάλλευσης των*

*κυλικείων των δημοσίων σχολείων Πρωτοβάθμιας και Δευτεροβάθμιας Εκπαίδευσης.*

*3.Το άρθρο 26 παρ. 1 του Ν. 5056/2023 που από την αυτοδιοικητική περίοδο πού άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή.*

1. *Τις διατάξεις του άρθρου 9 Ν.5056/2023 με την προσθήκη του άρθρου 74α παρ. 1 του Ν.3852/2010, σύμφωνα με την οποία : «η δημοτική επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημοσίους υπαλλήλους».*
2. *Την υπ’ αριθμ. 2/2025 απόφαση του Συμβουλίου της Κοινότητας Λιβαδειάς, γνωμοδοτώντας ομόφωνα, υπέρ της εκμίσθωσης του Σχολικού Κυλικείου του 3ου Γυμνασίου Λιβαδειάς, στα όρια του οποίου βρίσκεται το 3ο Γυμνάσιο Λιβαδειάς, σύμφωνα με το άρθρο 129 παρ. 1β vi του ΔΚΚ σε συνδυασμό με τις διατάξεις του άρθρου 84 παρ. 2 εδάφιο β’ του Ν.4555/2018 (ΦΕΚ 133/τ.Α’/19-7-18) «Αρμοδιότητες συμβουλίου Κοινότητας άνω των τριακοσίων (300) κατοίκων διατυπώνει επίσης γνώμη για την αξιοποίηση των ακινήτων του Δήμου, που βρίσκονται στην Κοινότητα, την κάθε μορφής εκμίσθωση ή παραχώρηση εκτάσεων εντός των ορίων αυτής, καθώς και την εκποίηση, εκμίσθωση, δωρεάν παραχώρηση χρήσης, ανταλλαγή και δωρεά περιουσιακών εν γένει στοιχείων του δήμου που βρίσκονται στα όρια της Κοινότητας».*

*6) Την υπ’ αριθμ. 32/2025 απόφαση του Δημοτικού Συμβουλίου Λιβαδειάς, γνωμοδότησε ομόφωνα, υπέρ της εκμίσθωσης του Σχολικού Κυλικείου του 3ου Γυμνασίου Λιβαδειάς.*

*7) Την υπ’ αριθμ. 303/2025 απόφαση της Δημοτικής Επιτροπής με θέμα “Συγκρότηση*

*Επιτροπής διενέργειας διαγωνισμού για μίσθωση σχολικών κυλικείων” σύμφωνα με τις*

*διατάξεις του άρθρου 7 του Ν. 7201/2024 τροποποιεί το άρθρο 8 της Κοινής Υπουργικής Απόφασης 64321/Δ4/2008 “Λειτουργία κυλικείων δημοσίων σχολείων”.*

*Συγκεκριμένα η Επιτροπή για το 3ο Γυμνάσιο Λιβαδειά θα αποτελείται από τους :*

*1. Διευθυντή 3ου Γυμνασίου Λιβαδειάς κο Λυμπεράτο Μιχαήλ ως Πρόεδρος της Επιτροπής*

*2. Εκπρόσωπος του Δήμου Λεβαδέων κο Καλλιαντάση Χρήστο, Αντιδήμαρχο Λεβαδέων, ως μέλος*

*3. Πρόεδρο Συλλόγου γονέων & κηδεμόνων 3ου Γυμνασίου κο Νικολακάκη Δημήτριο, ως μέλος με αναπληρωτή μέλος του συλλόγου γονέων & κηδεμόνων κο Κατσίκα Χρήστο.*

1. *Την ανάγκη εξυπηρέτησης των μαθητών καθώς επίσης και την ομαλή λειτουργία του*

*σχολείου.*

**Καλείται η Δημοτική Επιτροπή**

Να καθορίσει τους όρους διακήρυξης της εν λόγω πλειοδοτικής δημοπρασίας.

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Το άρθρο 28 του Ν.5056/2023 από την 30η .06.2024 οι αρμοδιότητες των ΝΠΔΔ «Σχολικές Επιτροπές» της παρ. 2 του άρθρου 103 του Ν.3852/2010 (Α’ 87) ασκούνται από τον οικείο Δήμο

-Την Κ.Υ.Α. 64321/δ4/16.05.2008 (ΦΕΚ Β’ 1003), όπως αντικαταστάθηκε από την Κ.Υ.Α. 153169/ΓΔ4/20.12.2024 (ΦΕΚ Β’ 7201)

- Την με αριθμ. 2/2025 Απόφαση της Κοινότητας Λιβαδειάς

- Την 32/25 απόφαση του Δημοτικού Συμβουλίου Λιβαδειάς

- Την υπ’ αριθμ. 303/2025 ( ΑΔΑ: 6ΔΠΟΩΛΗ-9Σ5) απόφαση της Δημοτικής Επιτροπής

- Την ανάγκη εξυπηρέτησης των μαθητών καθώς επίσης και την ομαλή λειτουργία του σχολείου.

-Το με αριθ. πρωτ. 17690/09-09-2025 έγγραφο του Τμ. Εσόδων & Περιουσίας που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

Καταρτίζει τους όρους διακήρυξης για την εκμίσθωση του Σχολικού Κυλικείου του 3ου Γυμνασίου Λιβαδειάς ως παρακάτω :

**Άρθρο 1**

**Τόπος , ημέρα και ώρα διεξαγωγής της δημοπρασίας.**

Ο διαγωνισμός και η αποσφράγιση των προσφορών θα γίνει στο Δημαρχείο Λιβαδειάς (Πλ. Λ. Κατσώνη), την **29η Σεπτεμβρίου ημέρα Δευτέρα και ώρα 12.00 μ.μ. έως 12.30 μ.μ.** ενώπιον της επιτροπής διενέργειας του διαγωνισμού.

Ο κλειστός φάκελος με την προσφορά και τα δικαιολογητικά θα αναγράφει εξωτερικά το ονοματεπώνυμο του προσφέροντος και θα απευθύνεται :

“**Προς την Επιτροπή διενέργειας πλειοδοτικού διαγωνισμού σχολικού κυλικείου 3ου**

**Γυμνασίου Λιβαδειάς”.**

Εντός του παραπάνω σφραγισμένου φακέλου θα περιέρχονται τρείς επιμέρους ξεχωριστοί φάκελοι που θα φέρουν τις ενδείξεις του κυρίως φακέλου και θα είναι οι εξής:

α) Φάκελος με την ένδειξη **“Δικαιολογητικά Συμμετοχής”** και το ονοματεπώνυμο του

συμμετέχοντος.

β) Φάκελος με την ένδειξη **“Οικονομική Προσφορά”** και το ονοματεπώνυμο του

συμμετέχοντος.

γ) Φάκελος με την ένδειξη “Εγγύηση Συμμετοχής” και το ονοματεπώνυμο του

συμμετέχοντος.

Σε περίπτωση που την προσφορά καταθέτει άλλο άτομο εκτός από τον προσφέροντα θα προσκομίζεται και έγγραφη εξουσιοδότηση είτε θεωρημένη για το γνήσιο της υπογραφής σε ΚΕΠ είτε μέσω gov.gr.

Όσοι θα παρευρίσκονται στη διαδικασία αποσφράγισης των προσφορών, λαμβάνουν γνώση όλων των στοιχείων και των προσφορών όσων συμμετέχουν στο διαγωνισμό.

Προσφορές που υποβάλλονται στην Επι­τροπή μετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στους ενδιαφε­ρόμενους ως εκπρόθεσμες.

**Άρθρο 2**

**Διάρκεια μίσθωσης**

Η διάρκεια μίσθωσης ισχύει για εννέα χρόνια (9) αρχίζει από την ημέρα υπογραφής της και λήγει

30-06-2034 χωρίς περαιτέρω παράταση.

Ο εκμεταλλευτής του κυλικείου έχει την υποχρέωση να αναλάβει εντός είκοσι (20) ημερών από την υπογραφή της σύμβασης. Σε διαφορετική περίπτωση, λύνεται η συνεργασία και το Δημοτικό Συμβούλιο καταγγέλλει την σύμβαση.

Το μίσθωμα στον πρώτο χρόνο της σύμβασης αυτής θα είναι μειωμένο κατά το ποσό που αντιστοιχεί αναλογικά στο σύνολο των ημερών (εργάσιμων) του χρονικού διαστήματος που μεσολάβησε από 1η Ιουλίου, μέχρι την υπογραφή της νέας σύμβασης.

**Άρθρο 3**

**Καταβολή μισθώματος**

Η ετήσια καταβολή του μισθώματος θα γίνεται στο Ταμείο του Δήμου σε τρεις (3) δόσεις. Η πρώτη δόση στις 30 Νοεμβρίου, η δεύτερη στις 28 Φεβρουαρίου και η τρίτη στις 31 Μαΐου. Το ύψος των δόσεων θα διαμορφώνεται σύμφωνα με τον τύπο:

|  |
| --- |
| **υ = 1/189 · α · β · γ** |

Όπου:

**υ** είναι το ύψος των δόσεων,

**189** οι εργάσιμες ημέρες του έτους,

**α** είναι η προσφορά,

**β** είναι ο αριθμός των φοιτώντων μαθητών στις ημερομηνίες που καταβάλλονται οι δόσεις,

**γ** είναι οι εργάσιμες ημέρες λειτουργίας του σχολείου με αντίστοιχη φοίτηση μαθητών για την περίοδο που καλύπτει η δόση. Δεν περιλαμβάνονται στις εργάσιμες ημέρες λειτουργίας του σχολείου, οι ημέρες κατά τις οποίες ο αριθμός των παρόντων στο σχολείο μαθητών είναι κατώτερος από το τριάντα τοις εκατό (30%) του συνόλου των φοιτώντων στο σχολείο μαθητών.

Ο αριθμός των φοιτώντων μαθητών (β) και οι εργάσιμες ημέρες για την περίοδο που καλύπτει η δόση (γ) βεβαιώνονται κάθε φορά από το Διευθυντή του Σχολείου. Στον αριθμό αυτό προστίθεται και ο αριθμός των σπουδαστών άλλων σχολικών μονάδων στην περίπτωση που θα συστεγαστούν και θα εξυπηρετούνται από το κυλικείο.

Οι ημέρες και ώρες λειτουργίας του κυλικείου ταυτίζονται με αυτές της λειτουργίας (τακτικής και έκτακτης) της Σχολικής Μονάδας και θεωρούνται **189 εργάσιμες ημέρες**.

Τα μισθώματα των σχολικών κυλικείων αποτελούν έσοδο του Δήμου και εισπράττονται και διατίθενται κατά τις ισχύουσες οικείες διατάξεις.

**Άρθρο 4**

**Τρόπος επιλογής μισθωτή και ανάθεσης εκμετάλλευσης του κυλικείου**

Λαμβάνονται υπόψη τα παρακάτω:

**α)** Η τιμή της προσφοράς,

**β)** την προϋπηρεσία σε μίσθωση σχολικού κυλικείου,

**γ)** Η πολυτεκνική ιδιότητα του ιδίου ή και προερχόμενου από πολυτεκνική

οικογένεια.

**δ)** την μονογονεική ιδιότητα

**ε)** την πιστοποίηση του ΕΦΕΤ, την πιστοποίηση είτε μέσω του ΕΟΠΠΕΠ

είτε μέσω εναλλακτικών σχημάτων (ΕΣΥΔ).

*Η μοριοδότηση στις περ. α, β, γ, δ, ε γίνεται ως εξής:*

**I.** Όση είναι η προσφορά τόσα θα είναι και τα μόρια, δηλαδή, για κάθε μονάδα (ευρώ) προσφοράς υπολογίζεται ένα (01) μόριο.

**II.** Για κάθε χρόνο προϋπηρεσίας σε εκμίσθωση σχολικού κυλικείου υπολογίζεται ένα (01) μόριο. Το σύνολο των μορίων λόγω προϋπηρεσίας δεν μπορεί να υπερβαίνει τα εννέα (09) μόρια.

**III.** Για την πολυτεκνική ιδιότητα υπολογίζονται μόρια ως ακολούθως:  
- Πολύτεκνος υποψήφιος εκμεταλλευτής κυλικείου: πέντε (05) μόρια.  
- Υποψήφιος εκμεταλλευτής κυλικείου προερχόμενος από πολυτεκνική οικογένεια: τρία (03) μόρια.

**IV.** Μονογονεϊκή ιδιότητα: τέσσερα (04) μόρια.

**V.** Πιστοποιημένος από τον ΕΦΕΤ υποψήφιος εκμεταλλευτής κυλικείου: επιπλέον ένα (01) μόριο.

**VΙ.** Πιστοποιημένος είτε μέσω ΕΟΠΠΕΠ είτε μέσω εναλλακτικών σχημάτων (ΕΣΥΔ): δεκαπέντε (15) μόρια.»

Στην περίπτωση που οι πρώτοι στον αριθμό μορίων είναι δύο ή περισσότεροι η *Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να επαναλαμβάνεται κάθε επόμενη εργάσιμη ημέρα μέχρι να υπάρξει ένας με τον υψηλότερο αριθμό μορίων.*

**Άρθρο 5**

**Δικαίωμα συμμετοχής**

Δικαίωμα συμμετοχής στον διαγωνισμό έχουν :

α) Φυσικά πρόσωπα καθώς και δημοτικά νομικά πρόσωπα.

β) Πολίτες των κρατών-μελών της Ευρωπαικής Ένωσης, γνώστες της ελληνικής γλώσσας.

Το επίπεδο γλωσσομάθειάς τους για την καλή εκτέλεση των καθηκόντων τους διαπιστώνεται από την Επιτροπή διενέργειας του διαγωνισμού.

Δεν γίνονται δεκτοί στον διαγωνισμό:

**α)** Όσοι απασχολούνται στο δημόσιο ή σε Ν.Π.Δ.Δ. με οποιαδήποτε εργασιακή σχέση.

**β)** Συνταξιούχοι.

**γ)** Όσοι έχουν κώλυμα διορισμού στο Δημόσιο σύμφωνα με τα άρθρα 4, (παρ. 1, 2, 3 και 4), 5, 7, 8 και 9 του ν. 3528/2007 (Α’ 26).

**δ)** Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου. Κατ’ εξαίρεση, γίνονται δεκτοί στον διαγωνισμό ανάδοχοι εκμετάλλευσης κυλικείου Δημοσίου ή Ιδιωτικού Σχολείου στην ακόλουθη περίπτωση: εφόσον εκμεταλλεύονται σχολικό κυλικείο, η σύμβαση μίσθωσης του οποίου λήγει πριν από την αναμενόμενη κατά την παρ. 4 έναρξη ισχύος της σύμβασης του εν λόγω διαγωνισμού».

**Άρθρο 6**

**Αριθμός φοιτώντων μαθητών**

Ο αριθμός μαθητών στο **3ο Γυμνασίου Λιβαδειάς** κατά το τρέχον σχολικό έτος 2024-2025 ανέρχεται στους **205 μαθητές.**

**Άρθρο 7**

**Σχολικά γεύματα**

Στην εν λόγω σχολική μονάδα δεν πραγματοποιείται διανομή σχολικών γευμάτων ή οποιουδήποτε άλλου είδους τροφίμου ή ποτού στο πλαίσιο κάθε είδους προγραμμάτων ή δράσεων του Ελληνικού Κράτους ή της Ε.Ε. καθόσον επηρεάζεται ο ανταγωνισμός και τελικά το τίμημα.

**Άρθρο 8**

**Ελάχιστο ποσό προσφοράς**

Το ελάχιστο ποσό προσφοράς από τους ενδιαφερόμενους ορίζεται, στα **4,00 ευρώ ανά μαθητή ετησίως** και θα αποτελεί ποσό εκκίνησης κατά την διαδικασία του σχετικού διαγωνισμού, σύμφωνα με το άρθρο 11 της ΚΥΑ 64321/Δ4/2008.

Επίσης σύμφωνα με το άρθρο 8 της ΚΥΑ 153169/ΓΔ4/2024 που τροποποιεί το δεύτερο εδάφιο της παρ. 11 της ΚΥΑ 64321/Δ4/2008 ως ακολούθως : “Σε σχολικές μονάδες Πρωτοβάθμιας & Δευτεροβάθμιας Εκπαίδευσης, με αριθμό μαθητών μικρότερο των 250, η Δημοτική Επιτροπή έχει τη δυνατότητα το ελάχιστο ποσό προσφοράς να το μειώνει μέχρι 50% για σχολεία Δευτεροβάθμιας Εκπαίδευσης και μέχρι 60% για σχολεία πρωτοβάθμιας Εκπαίδευσης”.

**Άρθρο 9**

**Δικαιολογητικά συμμετοχής**

α) Έγγραφη **αίτηση** με πλήρη στοιχεία για τη συμμετοχή του στο διαγωνισμό.

β) Έγγραφη **οικονομική προσφορά** που εμπεριέχει το προσφερόμενο ποσό σε ευρώ ετησίως για κάθε μαθητή, η οποία θα τοποθετείται σε ξεχωριστό από τα άλλα δικαιολογητικά κλειστό αδιαφανή φάκελο.

*Η προσφορά πρέπει να είναι καθαρογραμμένη χωρίς ξέσματα, σβησίματα, προσθήκες, διορθώσεις. Τυχόν διόρθωση μονογράφεται από τον ενδιαφερόμενο. Η Επιτροπή διενέργειας του διαγωνισμού κατά τον έλεγχο, αφού καθαρογράψει τη διόρθωση, τη μονογράφει και τη σφραγίζει. Η προσφορά απορρίπτεται, όταν υπάρχουν σε αυτή διορθώσεις, οι οποίες την καθιστούν ασαφή κατά την κρίση της Επιτροπής διενέργειας του διαγωνισμού*.

γ) Πιστοποιητικό **προϋπηρεσίας** σε εκμίσθωση σχολικού κυλικείου από τον Δήμο.

δ) Πιστοποιητικό **πολυτεκνίας** από τον αρμόδιο φορέα.

ε) Πιστοποιητικό **φορολογικής & ασφαλιστικής** ενημερότητας

στ) Πιστοποιητικό **Εισαγγελίας** ότι δεν είναι φυγόποινος ή φυγόδικος.

ζ) Πιστοποιητικό **Ποινικού Μητρώου**

η) Πιστοποιητικό δημόσιας αρχής από το οποίο να προκύπτει η ιδιότητα γονέα

μονογονεικής οικογένειας.

θ) Πιστοποιητικό του ΕΦΕΤ, ΕΟΠΠΕΠ ή άλλων εναλλακτικών σχημάτων (ΕΣΥΔ).

ι) Υπεύθυνη **δήλωση του Ν. 1599/86** στην οποία δηλώνεται ότι:

1. δεν είναι ανάδοχοι εκμετάλλευσης άλλου κυλικείου δημοσίου ή ιδιωτικού

σχολείου είτε εμπίπτουν στην εξαίρεση της παρ. 3Δ της Κ.Υ.Α. 64321/Δ4/16.05.2008

(ΦΕΚ 1003/30.05.2008 τεύχος Β) σύμφωνα με την οποία γίνονται δεκτοί στο διαγωνισμό

όσοι εκμεταλλεύονται σχολικό κυλικείο, η σύμβαση μίσθωσης του οποίου λήγει πριν

την αναμενόμενη έναρξη ισχύος της σύμβασης του εν λόγω διαγωνισμού.

2. ότι έχουν διαβάσει τους όρους της παρούσας προκήρυξης.

3. ότι άλλο δικαιολογητικό ήθελε κριθεί κατά περίπτωση αναγκαίο χωρίς να

μεταβάλλονται οι βασικοί όροι του διαγωνισμού.

κ) Βεβαίωση της ταμειακής υπηρεσίας του Δήμου Λεβαδέων ότι δεν οφειλέτης του

Δήμου από οποιαδήποτε αιτία.

λ) Για τη συμμετοχή στο διαγωνισμό καταβάλλεται ποσό **εγγύησης τουλάχιστον 500**

**Ευρώ** ή αντίστοιχη εγγυητική επιστολή. *Η εγγύηση αυτή επιστρέφεται στους*

*ενδιαφερόμενους υποψήφιους μετά την κατακύρωση του διαγωνισμού εκτός του*

*υποψηφίου, στον οποίο κατακυρώθηκε η παραχώρηση του κυλικείου, ο οποίος πρέπει*

*να καταβάλει συμπληρωματικά αντίστοιχο ποσό ή εγγυητική επιστολή που να καλύπτει*

*συνολικά το 30****% του ετήσιου μισθώματος*** *ως εγγύηση καλής εκτέλεσης της σύμβασης.*

*Το ποσό αυτό ή η εγγυητική επιστολή παρακρατείται καθ’ όλη τη διάρκεια της σύμβασης*

*και επιστρέφεται μετά τη λήξη της άτοκα, πλην της περιπτώσεως καταγγελίας ή προώρου*

*λήξης της σύμβασης, ή παράτασης της σύμβασης οπότε καταπίπτει υπέρ του Δήμου.*

Για τη συμμετοχή των δημοτικών ή κοινοτικών νομικών προσώπων απαιτούνται όλα τα ανωτέρω δικαιολογητικά εκτός του πιστοποιητικού Εισαγγελίας, της υπεύθυνης δήλωσης του Ν. 1599/86 και του αποσπάσματος ποινικού μητρώου. Απαιτείται, όμως, επιπλέον αποδεικτικό έγγραφο του εξουσιοδοτουμένου να συμμετάσχει στο διαγωνισμό ατόμου. Τα δημοτικά ή κοινοτικά πρόσωπα που συμμετέχουν πρέπει να έχουν τη δυνατότητα λειτουργίας σχολικών κυλικείων εκ του καταστατικού τους.

Σύμφωνα με το πρώτο εδάφιο της παρ. 7 της Κ.Υ.Α. 64321/Δ4/16.05.2008 (ΦΕΚ Β’ 1003) όπως αντικαταστάθηκε με την Κ.Υ.Α. 153169/ΓΔ4/20.12.2024 (ΦΕΚ Β’ 7201) : “7. Τα παραπάνω δικαιολογητικά θα υποβάλλονται στην αρμόδια για τη διενέργεια του διαγωνισμού Επιτροπή μέσω του Διευθυντή του σχολείου και θα πρωτοκολλούνται από τον Δήμο ή τη Σχολική Επιτροπή όπου αυτή υφίσταται”.

**Άρθρο 10**

**Ο εκμεταλλευτής του κυλικείου θα πρέπει να γνωρίζει ότι:**

α) Απαγορεύεται η υπεκμίσθωση ή η καθ` οιονδήποτε τρόπο ολική ή μερική παραχώρηση του σε άλλο άτομο. Η παρουσία του στο κυλικείο τις ώρες λειτουργίας είναι απαραίτητη. Δύναται όμως να επικουρείται από πρόσωπο, το οποίο θα πληροί τις σχετικές προϋποθέσεις εργασίας. Το πρόσωπο το οποίο θα συνεπικουρεί πρέπει απαραιτήτως να πληροί τις προϋποθέσεις σύμφωνα με τα άρθρα 4 (παρ. 1, 2, 3 και 4), 7, 8 και 9 του Ν. 3528/2007 (ΦΕΚ: 26Α/9-2-2007), “Κύρωση του Κώδικα κατάστασης Δημοσίων Πολιτικών Διοικητικών Υπαλλήλων Και Υπαλλήλων Ν.Π.Δ.Δ.”.

Σε περίπτωση που δεν διαθέτει βεβαίωση παρακολούθησης σεμιναρίου υγιεινής και ασφάλειας τροφίμων του Ε.Φ.Ε.Τ υποχρεούται να το παρακολουθήσει προσκομίζοντας τη σχετική βεβαίωση στη Δημοτική Επιτροπή μετά την υπογραφή της συμβάσεως εντός εύλογου χρονικού διαστήματος.

β) Είναι υποχρεωτική η χρησιμοποίηση ταμειακής μηχανής.

γ) Είναι υποχρεωτική η ασφάλιση στον ΕΦΚΑ.

δ) Για τη λειτουργία του κυλικείου απαιτείται η έκδοση σχετικής αδείας από τον

Δήμο.

ε) Τα προς πώληση προϊόντα είναι αυτά που αναφέρονται και ορίζονται από την Υγ.

Διάταξη Υ1γ/Γ.Π./οικ. 81025/27.08.2013 (ΦΕΚ 2135/29.08.2013, τ. Β΄).

στ) Θα πρέπει να συμμορφώνεται πλήρως προς τις υποδείξεις της επιτροπής

ελέγχου του κυλικείου και του Δ/ντή του Σχολείου.

ζ) Είναι υποχρεωμένος να καθαρίζει τον αύλειο χώρο γύρω από το κυλικείο από

συσκευασίες και προϊόντα που πωλούνται σε αυτό.

η) Σε περίπτωση μεταστέγασης μέρους του σχολικού συγκροτήματος με μείωση των

μαθητών άνω του 20% δύναται ο μισθωτής του κυλικείου να ζητήσει από την

Δημοτική Επιτροπή τη λύση της σύμβασης με δίμηνη τουλάχιστον προειδοποίηση,

οπότε δεν καταπίπτει η εγγύηση υπέρ του Δήμου.

θ) Σε περίπτωση που την εκμετάλλευση του κυλικείου αναλάβει η καθαρίστρια του

σχολείου, απαγορεύεται να καθαρίζει τους χώρους του σχολείου κατά την

διάρκεια λειτουργίας του κυλικείου. Ο καθαρισμός θα γίνεται μετά το ωράριο

λειτουργίας του κυλικείου.

ι) Σε κάθε περίπτωση κατά την οποία σχολείο ή σχολικό συγκρότημα ενταχθεί σε

πρόγραμμα διανομής φαγητού (σχολικά γεύματα), μετά τη σύναψη της σύμβασης

μίσθωσης του οικείου σχολικού κυλικείου, ο εκμεταλλευτής αυτού δύναται να

ζητήσει χωρίς χρονικό περιορισμό από το Δήμο τη λύση της σύμβασης με δίμηνη

τουλάχιστον προειδοποίηση, οπότε δεν καταπίπτει η εγγύηση υπέρ του Δήμου.

ια) Η μίσθωση των σχολικών κυλικείων κατά οποιονδήποτε τρόπο δεν υπάγεται στις

διατάξεις για τις εμπορικές μισθώσεις.

ιβ) Ο Δήμος υποχρεούται σε υποβολή Δήλωσης Πληροφοριακών Στοιχείων

Μίσθωσης ακίνητης περιουσίας, με βάση τις διατάξεις της ΠΟΛ 1162/03.08.2018

(ΦΕΚ 3579/22.08.2018 τεύχος Β’), για την εκμίσθωση των σχολικών κυλικείων.

ιε) Απαγορεύεται η προμήθεια, χρήση και διάθεση των πλαστικών προϊόντων μίας

χρήσης της παρ. 1 του άρθρου 5 του Ν.4736/2020, καθώς και των προϊόντων που

κατασκευάζονται από οξοδιασπώμενη πλαστική ύλη.

Οι παραπάνω όροι είναι υποχρεωτικοί. Η παράβαση ενός και μόνου όρου από το μισθωτή θα έχει ως συνέπεια την καταγγελία της σύμβασης.

**Άρθρο 11**

**Η Δημοτική Επιτροπή έχει το δικαίωμα:**

α) Να μην κατακυρώσει το διαγωνισμό, εφόσον κρίνει ότι οι προσφορές είναι απαράδεκτες ή για οποιοδήποτε λόγο κρίνει το αποτέλεσμα του διαγωνισμού ως ασύμφορο.

β) Να καταγγείλει τη σύμβαση για σπουδαίο λόγο που θα παρατηρηθεί ή θα διαπιστωθεί από την ειδική επιτροπή ελέγχου και καλής λειτουργίας του κυλικείου.

γ) Να **συγκροτήσει Επιτροπή Ελέγχου και καλής λειτουργίας** του σχολικού κυλικείου, η οποία θα αποτελείται από:

* Το Διευθυντή/ντρια του σχολείου ή το νόμιμο αναπληρωτή του.
* Ένα μέλος του Συλλόγου Γονέων - Κηδεμόνων με τον αναπληρωτή του.
* Ένα μέλος ως εκπρόσωπο του Δήμου με τον αναπλη­ρωτή του.
* Έναν Εκπαιδευτικό του σχολείου με τον αναπληρωτή του.
* Ένα μαθητή του σχολείου με τον αναπληρωτή του

Έργο της Επιτροπής είναι ο έλεγχος της ομαλής λει­τουργίας του κυλικείου, η διάθεση από αυτό των προβλε­πομένων και οριζομένων ειδών από τις ισχύουσες διατά­ξεις όπως αυτές κάθε φορά ισχύουν, καθώς και η τήρηση των κανόνων υγιεινής.

στ) Διατηρεί το δικαίωμα για πρόσθετη χρέωση στην κατανάλωση ηλεκτρικής ενέργειας με βάση το ΗΜ. ΔΕΔ /Φ.486/ 50991/17.5.85 - § 3 έγγραφο της Δ.Ε.Η. Η χρέωση θα υπολογίζεται ως εξής: συνολικό ποσό λογαριασμού επί το κλάσμα “κιλοβατώρες (KWH) που κατανάλωσε το κυλικείο, προς το σύνολο των ΚWH του σχολείου”

|  |  |  |  |  |
| --- | --- | --- | --- | --- |
| Χρέωση κυλικείου σε ΔΕΗ | **=** | KWH κυλικείου | **x** | Συνολικό ποσό λογαριασμού |
| Σύνολο KWH σχολείου |

**Άρθρο 12**

**Ενστάσεις/αντιπροσφορές**

Ένσταση κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, κατά την διάρκεια του διαγωνισμού, υποβάλλεται εντός προθεσμίας τριών (3) ημερών από την ημερομηνία διενέργειάς του. Η Επιτροπή Διενέργειας του Διαγωνισμού υποβάλλει εντός τριών (3) ημερών την ένσταση με αιτιολογημένη γνωμοδότησή της στη Δημοτική Επιτροπή που είναι αρμόδια για την κατακύρωση του διαγωνισμού, προκειμένου να αποφανθεί τελικά για την αποδοχή ή την απόρριψή της.

Ενστάσεις που υποβάλλονται για οποιουσδήποτε άλλους από τους προαναφερόμενους λόγους δεν γίνονται δεκτές.

Η Επιτροπή Διενέργειας του Διαγωνισμού καλείται να γνωστοποιήσει υποχρεωτικά το περιεχόμενο της ένστασης στον καθ’ ου η ένσταση, η οποία στρέφεται κατά της συμμετοχής στον διαγωνισμό.

Ο τελευταίος, έχει δικαίωμα να υποβάλλει εγγράφως τις απόψεις του ενώπιον της Επιτροπής, εντός προθεσμίας δύο (2) ημερών από την γνωστοποίηση.

Αντιπροσφορές δεν γίνονται δεκτές και σε περίπτωση υποβολής τους απορρί­πτονται ως απαράδεκτες.

**Άρθρο 13**

**Ισοψηφία Μορίων**

Στην περίπτωση που οι πρώτοι στον αριθμό μορίων είναι δύο ή περισσότεροι η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να επαναλαμβάνεται κάθε επόμενη εργάσιμη ημέρα μέχρι να υπάρξει ένας με τον υψηλότερο αριθμό μορίων.

**Άρθρο 14**

**Επαναληπτικός διαγωνισμός-Απευθείας ανάθεση**

Σε περίπτωση αποτυχίας του διαγωνισμού, αυτός επαναλαμβάνεται με την ίδια διαδικασία.

Σε περίπτωση αποτυχίας και του επαναληπτικού διαγωνισμού, γίνεται απευθείας ανάθεση του κυλικείου σε πρόσωπο που διαθέτει τις νόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή. Σε περίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα του σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση εργασίας. Οι όροι της απευθείας ανάθεσης δεν μπορεί να είναι δυσμενέστεροι των προβλεπόμενων όρων της προκήρυξης.

**Άρθρο 15**

**Άλλοι όροι**

α) Τα έξοδα δημοσίευσης στον τύπο βαρύνουν τον ανάδοχο στον οποίο θα κατακυρωθεί ο διαγωνισμός. Οι αποδείξεις/τιμολόγια εξόφλησης των εξόδων αυτών προσκομίζονται από τον ανάδοχο ως συνοδευτικά δικαιολογητικά απαραίτητα κατά τον καταρτισμό και την υπογραφή της εκμίσθωσης του κυλικείου.

β) Όλοι οι παραπάνω όροι, που υποχρεωτικά θα περιλαμβάνονται στις σχετικές συμβάσεις, θεωρούνται και είναι ουσιώδεις.

γ)Κάθε παράβαση και ενός μόνο εξ αυτών θα έχει σαν συνέπεια την καταγγελία της σύμβασης. Παράβαση που θα πιστοποιείται από την Επιτροπής Ελέγχου λειτουργίας του κυλικείου, θα εισηγείται στη Δημοτική Επιτροπή την καταγγελία της σύμβασης που έχει υπογραφεί, για ουσιώδη λόγο, που οφείλεται στον υπεύθυνο ανάδοχο του κυλικείου. Η Δημοτική Επιτροπή θα κρίνει εάν συντρέχει ή όχι λόγος καταγγελίας της σύμβασης και αποφασίζει αναλόγως, αφού προηγουμένως κληθεί να εκφράσει τις απόψεις του, ο εκμεταλλευτής του κυλικείου. Αν δεν γίνουν δεκτές, υποχρεούται σε απόδοση του μισθίου (χώρου) μετά από την απόφαση της Δημοτικής Επιτροπής και την καταγγελία της σύμβασης, μέσα σε προθεσμία που δεν μπορεί να ξεπερνά τις δέκα (10) μέρες από την κοινοποίηση της απόφασης.

* η περίληψη της διακήρυξης θα σταλεί για δημοσίευση στις τοπικές εφημερίδες

τουλάχιστον δέκα ημέρες πριν από τη διενέργεια της δημοπρασίας και θα τοποθετηθεί στον πίνακα ανακοινώσεων του σχολείου.

* Ο Δήμος κατά τον χρόνο της προκήρυξης υποχρεούται να έχει εξασφαλίσει τις προϋποθέσεις καταλληλότητας του χώρου του κυλικείου, προκειμένου να εκδοθεί η απαραίτητη άδεια λειτουργίας από το Δήμο σύμφωνα με τις κείμενες διατάξεις.

**Άρθρο 16**

**Πληροφόρηση ενδιαφερομένων**

Πληροφορίες και αντίγραφα της διακήρυξης της δημοπρασίας παρέχονται τις εργάσιμες ημέρες και ώρες 08.00 π.μ. έως 14.30 μ.μ. από το Τμήμα Εσόδων & Περιουσίας του Δήμου Λεβαδέων, Τηλέφωνα 2261350877, 2261350878 & 2261350889.

Τα παραπάνω δικαιολογητικά θα υποβάλλονται στην αρμόδια για την διενέργεια Επιτροπή μέσω του Διευθυντή του σχολείου και θα πρωτοκολλούνται από τον Δήμο.

. **Η παρούσα απόφαση πήρε αριθμό 331/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

6. Ταγκαλέγκας Ιωάννης

ΠΙΣΤΟ ΑΠΟΣΠΑΣΜΑ

Λιβαδειά 18 -09-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ